20.09.2019

Fotokonkursa **“Izbaudi rudeni Viļakas novadā!”** noteikumi.

Iemūžini zelta rudeni kādā Viļakas novada tūrisma objektā, atpūtas vietā vai parkā, padalies ar rudens mirkļiem un piedalies konkursā! Fotokonkursu organizē Viļakas novada muzeja tūrisma speciāliste.

Mērķis - Iegūt interesantas, atraktīvas un mākslinieciski kvalitatīvas fotogrāfijas novada popularizēšanai, kā arī portāla lietotāju aktivitātes veicināšanai.

**Vispārīgie noteikumi:**

1. Konkursā var piedalīties jebkurš interesents, neatkarīgi no vecuma, nodarbošanās un profesionālajām fotografēšanas iemaņām un fotogrāfijas iesniedzējam obligāti ir jābūt fotogrāfijas autoram.

3. Fotogrāfijas var būt uzņemtas ar jebkādu fotokameru (digitālo, analogo) vai elektronisko iekārtu ar fotografēšanas funkciju un jābūt **uzņemtām 2019. gada rudenī**!

4. **Fotogrāfijas jāiesniedz līdz 20.10.2019**. plkst. 23:59, nosūtot uz e-pasta adresi: turisms@vilaka.lv ar tematu "Autora vārds uzvārds \_Rudens2019” un e-pastā norādītu autora vārdu, uzvārdu, tālruņa numuru un papildus informāciju (attēlā redzamās vietas nosaukums, uzņemšanas datums);

5. Iesniedzot fotogrāfijas, autors tās bez atlīdzības patur Viļakas novada muzeja īpašumā (turpmāk tekstā VNM), kas patur tiesības iesniegto/-ās fotogrāfiju/-as izmantot savām vajadzībām. VNM apņemas nodrošināt iesūtīto fotogrāfiju autoru autortiesību aizsardzību, publicējot fotogrāfijas, norādot autora vārdu, uzvārdu.

6. Viens autors drīkst iesūtīt ne vairāk kā trīs fotogrāfijas.

7. Autoram ir jāsaglabā oriģinālais fails ar neizmainītiem EXIF datiem vai filmiņas negatīvs, lai pēc organizatora pieprasījuma varētu pierādīt, ka ir šīs fotogrāfijas autors.

8. VNM saziņai ar balvu ieguvējiem izmantos e-pasta adresi, kas norādīta iesniedzot fotogrāfijas.

**Saturiskie:**

1. Konkursā jāiesniedz paša radīta fotogrāfija, kurā redzams kāds no Viļakas novada tūrisma objektiem (interjers vai eksterjers), atpūtas vietas, parki, dabas objekti rudens noskaņās vai cilvēku emocijas baudot rudeni.

2. Attēlā redzamais nedrīkst pārkāpt vispārpieņemtās morāles un pieklājības normas vai pastāvošos normatīvos aktus.

3. Attēlā nedrīkst būt vardarbība, pornogrāfija vai cita veida aizskarošs un amorāls saturs.

**Tehniskās prasības:**

1. Fotogrāfijai jābūt labas kvalitātes ,krāsainai JPG formātā ne lielāka par 12 MB.

2. Fotogrāfijas pēcapstrāde pieļaujama tikai un vienīgi attēla tehniskās kvalitātes uzlabošanai, kas nemaina un neietekmē attēla saturu.

3. Fotogrāfija nedrīkst būt izveidota, apvienojot vairākus attēlus.

**Vērtēšana:**

1. Konkursam iesniegtās fotogrāfijas uzvarētāju noteiks publiskais balsojums interneta vietnē Facebook - Viļakas novada tūrisma informācijas centra lapā @visit.vilaka no 22.10.- 30.10.2019.

2. Visas iesūtītās fotogrāfijas piedalīsies arī loterijā.

**Uzvarētāju paziņošana un balvas:**

1. Konkursa uzvarētāji tiks paziņoti interneta vietnē www.visitvilaka.lv un facebook lapā @visit.vilaka 01.11.2019.

2. Divi labākie bilžu autori Facebook balsojumā, kuri iegūs visvairāk “Like” balvā saņems lietussargu un saldu našķi.

3. Savukārt divi laimīgie izlozē iegūs pārsteiguma balvas no Viļakas novada tūrisma speciālistes.

**Izbaudi zelta rudeni Viļakas novadā!**